Chris Pratt

Chris Pratt (s. 21. kesäkuuta 1979 Virginia, Minnesota, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa Everwood (2002–2006) ja Puisto-osasto (2009–2015) sekä elokuvissa Moneyball (2011), Zero Dark Thirty (2012), Guardians of the Galaxy ja Jurassic World (2015). Hän on myös esiintynyt ääniroolissa animaatioelokuvassa Lego Elokuva (2014).

Vuonna 2015 Time valitsi hänet 100 Most Influential People -listalle.

 Ura 
Prattin ura näyttelijänä alkoi sattumalta, kun hän kohtasi vuosituhannen vaihteessa Rae Dawn Chongin työskennellessään tarjoilijana havaijilaisessa Bubba Gump Shrimp Companyn ravintolassa. Chong palkkasi Prattin näyttelemään kauhuelokuvassaan Cursed 3. Sen jälkeen Pratt valittiin yhteen päärooleista nuortensarjassa Everwood. Sarjan päätyttyä neljän tuotantokauden jälkeen vuonna 2006 Pratt esiintyi O.C.-nuortensarjan viimeisellä kaudella vierailevassa roolissa 2006–2007.

Vuodesta 2009 alkaen Pratt on näytellyt Andy Dwyerin roolissa komediasarjassa Puisto-osasto. Hahmon oli alun perin tarkoitus esiintyä vain puolessa tusinassa jaksossa sarjan alussa, mutta Pratt vakuutti sarjan tekijät niin, että he muuttivat suunnitelmiaan. Toiselle tuotantokaudelle Pratt korotettiin jo sarjan pääosanäyttelijöiden joukkoon.

Prattin varhaisia elokuvarooleja olivat sivuosat muun muassa elokuvissa Wanted (2008) ja Morsianten sota (2009). Hän haki kapteeni James T. Kirkin roolia vuoden 2009 elokuvasta Star Trek, mutta rooli meni Chris Pinelle. Syksyllä 2011 hän esiintyi kolmessa ensi-iltaelokuvassa: baseball-aiheisessa draamassa Moneyball (2011) sekä romanttisissa komedioissa Sinun numerosi? – Kuinka monta on liian paljon? ja 10 Years.

Alkuvuodesta 2013 Pratt valittiin pääosaan Marvel Studiosin avaruusseikkailuelokuvassa Guardians of the Galaxy (2014). Hän teki Marvelin kanssa usean elokuvan mittaisen sopimuksen. Tammikuussa 2014 Pratt vahvisti saaneensa pääosan elokuvasta Jurassic World, joka sai ensi-iltansa kesäkuussa 2015.

Vuoden 2016 lopulla ensi-iltansa saa Morten Tyldumin ohjaama tieteiselokuva Passengers, jossa Pratt näyttelee muun muassa Jennifer Lawrencen kanssa.

 Yksityiselämä 
Pratt avioitui näyttelijä Anna Farisin kanssa vuonna 2009. Pariskunnan esikoispoika syntyi elokuussa 2012.

Elokuussa 2017 Pratt ja Faris ilmoittivat asumuserostaan. Myöhemmin joulukuussa Pratt jätti avioerohakemuksen.

Pratt on kristitty. Hän on kertonut poikansa ennenaikaiseen syntymään liittyneen vaikean ajan vahvistaneen hänen uskoaan. Chris Pratt kihlautui tammikuussa 2019 Arnold Schwarzeneggerin ja Maria Shriverin tyttären Katherine Schwarzeneggerin kanssa. Pari avioitui Kalifornian Santa Barbarassa 8. kesäkuuta 2019. He saivat tyttären elokuussa 2020 toisen tyttären toukokuussa 2022 ja pojan marraskuussa 2024. 

 Filmografia 
 Elokuvat 
Elokuvat Vuosi Suomenkielinen nimi Alkuperäinen nimi Rooli 2003 The Extreme Team   Keenan 2005 Strangers with Candy  Brason 2007 Walk the Talk   Cam 2008 Wieners  BobbyWanted  Barry2009  Morsianten sota  Bride Wars  FletcherDeep in the Valley  Lester WattsJennifer’s Body  Roman Duda 2011 Take Me Home Tonight   Kyle MastersonMoneyball  Scott Hatteberg Sinun numerosi? – Kuinka monta on liian paljon?  What's Your Number?  Disgusting Donald10 Years  Cully 2012  Viiden vuoden kihlaus  The Five-Year Engagement  Alex EilhauerZero Dark Thirty   Justin 2013 Movie 43  DougDelivery Man  BrettHer   Paul2014  Lego Elokuva  The Lego Movie  Emmet Brickowski (äänirooli)Guardians of the Galaxy   Peter Quill / Tähtilordi 2015 Jurassic World  Owen GradyJem and the Holograms  itsenään 2016 The Magnificent Seven  Josh FarradayPassengers  Jim Preston 2017 Guardians of the Galaxy Vol. 2  Peter Quill / Tähtilordi 2018 Avengers: Infinity War  Jurassic World: Kaatunut valtakunta  Jurassic World: Fallen Kingdom  Owen Grady 2019  Lego Elokuva 2  The Lego Movie 2: The Second Part  Emmet Brickowski, Rex Dangervest (äänirooli)Avengers: Endgame  Peter Quill / Tähtilordi 2020  Eteenpäin  Onward  Aaro Kajastus (äänirooli) 2022 Jurassic World: Dominion  Owen GradyThor: Love and Thunder  Peter Quill / Tähtilordi 2023 Guardians of the Galaxy Vol. 3  The Super Mario Bros. Movie   Mario (äänirooli)2024  Karvinen  Garfield  Karvinen (äänirooli)2026 The Super Mario Galaxy Movie  Mario (äänirooli)Televisioelokuvat Vuosi Suomenkielinen nimi Alkuperäinen nimi Rooli 2005 Path of Destruction  Nathan McCainLyhytelokuvat Vuosi Suomenkielinen nimi Alkuperäinen nimi Rooli 2000 Cursed Part 3  Devon 2013 Mr. Playback  Darren

 Televisio 

Televisio Vuosi Suomenkielinen nimi Alkuperäinen nimi Jakson nimi Rooli 2001 The Huntress  jakso ”Who Are You?”  Nick Owens2002–2006 Everwood  89 jaksoa  Harold Brighton ”Bright” Abbott2006–2007O.C.  The O.C.  9 jaksoa  Winchester ”Che” Cook2008Batman  The Batman  jakso ”Attack of the Terrible Trio”  Jake (äänirooli)2009–2015  Puisto-osasto  Parks and Recreation  125 jaksoa  Andy Dwyer2010–2011 Ben 10: Ultimate Alien  2 jaksoa  Cooper Daniels (äänirooli)

 Lähteet 

 Aiheesta muualla 

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset ääninäyttelijät
Luokka:Hollywood Walk of Fame
Luokka:Vuonna 1979 syntyneet
Luokka:Elävät henkilöt